«Ǎ mɔ̂n mod, ngə́ ńnam wâbyandi ma ai ǹsə́m, mə sámá wɔ́ wámā á ńnǎm tē, mə maná ndáman ényie ḿbāŋálā dzíé mə lómó fə̄ wá zie nə́ mə́ maná bíyə̄m ai bod. 14Tɔ á ńnam tē, ngə́ é bod bə́lɛ́ bā bə́ tɔ̄á: Noé, Daniɛ̂l ai Yóbo, ngə́ hə bɔ́ étām ḿbɔ̄ bə́ ńyǐ ényiŋ dzábán ánā, ású sósōō wabán, Ǹtondôbə Zambá énye a kɔ́bɔ̄. 15Ngə́ malóm bibibigan bí tsíd á ńnam ású yə̄ nâ bí man wé bɔ́ngɔ́, ǹnam ó lígī bīlíg yā mod a sə́ kig dzǎm lod, ású bibibigan bí tsíd, 16tɔ é bod bə́lɛ́ ba bə́ ńtɔ̄á á ńnam tē, sɔŋ hə enyiŋ dzáma, Ǹtondôbə Zambá énye a kɔ́bɔ̄, ngə́ bə́ nyǐ kig tɔ bəndómán bábán, tɔ bəngɔn bábán aná hə ǹnyie anə́ bɔ́ bə́bēn ḿbɔ̄ bə́ nyīībán, ǹnam óbēn ó və̄ŋán bīlíg. 17Ngə́ mazu ai okəŋ bítá á ńnǎm te aná mə́ kɔ́bɔ̄ nâ: "Okəŋ bítá ó lōdó á ńnam ví, ó man wé bīyə̄m ai bod, 18tɔ é bod bə́lɛ́ bā bə́ tɔ̄á á ńnam tē, sɔŋ hə enyiŋ dzáma, Ǹtondôbə Zambá énye a kɔ́bɔ̄, ngə́ bə́ nyǐ kig ánā, tɔ bəndómán bábán, tɔ bəngɔn bábán, hə ǹnyie anə́ bɔ́ bə́bēn ḿbɔ̄ bə́ nyīībán. 19Ngə́ malóm mbada mənye á ńnǎm te aná, mə soé á məkǐ étē, ólún yā māwóg ai bɔ́, mə́ mǎn wé bīyə́m ai bod, 20tɔ Noé, Daniɛ̂l ai Yóbo bə́ tɔ̄á ńnǎm tē, sɔŋ hə enyiŋ dzáma, Ǹtondôbə Zambá énye a kɔ́bɔ̄, ngə́ bânyǐ kig aná tɔ bəndómán bábán tɔ bəngɔn bábán, hə ǹnyie anə́ ényiŋ dzábán éńdzɔ̄ bə́ nyīī ású sósōō wabán. 21Amú éyə Ǹtondôbə Zambá ā kɔ́bɔ̄ nâ: A fyáŋán bɔ̌ naa mǎlóm Yērúzalɛm bəbə̂ bíndə́gə́lə́ bínyi byáma: okəŋ bítá, zie, bibibigan bí tsíd, ai mbada mənye, nə́ bí man wé bīyə́m ai bod, 22hədá bod bəvɔ́g yā étēde bə́ lígī bə̄və́və̄ə̄. Bákūlī á tísɔn, bəndómán ai bəngɔn, ḿbɔ̄ bázū ábə̄ mínā nə́ mǐ yén enyiŋ dzábán, ai mim̀bɔán myábán ai nâ mǐ vɔ́li miǹnə́m myáán ású ábé ásə mə ngálóm Yērúzalɛm, ai é mam mə́sə mə ngálóm nyé.